stanford-oval/wikipedia huggingface dataset:
STS-98
צוות

מפקד המשימה: ארצות הברית קנת קוקרל
טייס: ארצות הברית מארק פולנסקי ארצות הברית
מומחה למשימה: ארצות הברית רוברט קורבים (Robert L. Curbeam)
מומחה למשימה: ארצות הברית תומאס ג'ונס  (Thomas D. Jones)
מומחה למשימה: ארצות הברית מרשה אייווינס (Marsha S. Ivins)
המשימה

משימת STS-98 היא המשימה השביעית לתחנת החלל הבינלאומית. היא הייתה מתוכננת לשיגור ב-19 בינואר 2001 אך השיגור נדחה עקב בעיות טכניות. הוא בוצע בהצלחה ב-7 בפברואר מכן שיגור 39A במרכז החלל קנדי. ב-9 בפברואר המעבורת התחברה לתחנת החלל בה כבר שהה צוות קבוע מס' 1 שכלל ויליאם שפרד (ארצות הברית), יורי גידזנקו וסרגיי קריקאליוב (רוסיה). כשעתיים לאחר העגינה נפתחו המעברים בין המעבורת לבין תחנת החלל. המעבורת עגנה בתחנת החלל במשך 6 ימים.
במשימה זו המשיך הצוות בבניית תחנת החלל הבינלאומית על ידי הרכבת מודול המעבדה האמריקאית. בעזרת זרוע רובוטי מרשה אייווינס שחררה את המודול החדש דסטיני מתא המטען של המעבורת והצמידה אותו למודול יוניטי. לצורך הרכבת המודול וחיבורו למערכות של תחנת החלל האסטרונאוטים ביצעו 3 הליכות חלל שנמשכו כ-20 שעות.
המעבורת התנתקה מתחנת החלל ב-16 בפברואר. בגלל תנאי מזג האוויר נחיתה נדחתה ביומיים ובוצע ב-20 בפברואר במסלול נחיתה מס' 22 בבסיס חיל האוויר אדוארדס.
ראו גם

משימות מעבורות החלל
MVP של היורוקאפ

| --- | --- |
 תיאור:  השחקן המצטיין של היורוקאפ
 הגוף המעניק:  יורוליג בסקטבול
 תקופת הפרס:  2009 – הווה
 
צ'אק איידסון היה ה-MVP הראשון של היורוקאפ, כשזכה ב-2009 במדי ריטאס וילנה
פטריק בוורלי זכה בתואר ה-MVP של היורוקאפ ב-2012 במדי ספרטק סנקט פטרבורג.
ה-MVP של היורוקאפ הוא פרס ה-MVP השנתי המוענק לשחקן המצטיין ביורוקאפ, הליגה השנייה במבנה ליגות הכדורסל באירופה. הפרס מוענק על ידי חברת יורוליג בסקטבול, המפעילה גם את היורוליג, מאז עונת 2008/2009.
תהליך הבחירה

ה-MVP של היורוקאפ נבחר במקור על ידי פאנל של מומחי הכדורסל של הליגה, מעונת 2008/2009 עד 2015/2016. החל מעונת 2016/2017 נוספה לתהליך הבחירה הצבעה מקוונת של אוהדים.
רשימת הזוכים

| עונה | MVP | קבוצה |
| --- | --- | --- |
| 2008/2009 | ארצות הברית צ'אק איידסון | ליטא ריטאס וילנה |
| 2009/2010 | קרואטיה מרקו באניץ' | ספרד בילבאו באסקט |
| 2010/2011 | ארצות הברית קרואטיה דונטה דרייפר | קרואטיה צדביטה זאגרב |
| 2011/2012 | ארצות הברית פטריק בוורלי | רוסיה ספרטק סנקט פטרבורג |
| 2012/2013 | יוון ניק קלאת'ס | רוסיה לוקומוטיב קובאן |
| 2013/2014 | ארצות הברית אנדרו גאודלוק | רוסיה אוניקס קאזאן |
| 2014/2015 | ארצות הברית מונטנגרו טייריס רייס | רוסיה חימקי מוסקבה |
| 2015/2016 | ארצות הברית אריק מקולום | טורקיה גלאטסראיי |
| 2016/2017 | רוסיה אלכסיי שבד | רוסיה חימקי מוסקבה |
| 2017/2018 | ארצות הברית טורקיה סקוטי וילבקין | טורקיה דרושפאקה |
| 2018/2019 | ארצות הברית לוק סיקמה | גרמניה אלבה ברלין |
2019/2020: לא הוענק בעקבות מגפת הקורונה באירופה
| 2020/2021 | ארצות הברית ג'מאר סמית' | רוסיה אוניקס קאזאן |
| 2021/2022 | צרפת מוחמדו ג'ייטה | איטליה וירטוס בולוניה |
| 2022/2023 | ארצות הברית ג'ריאן גרנט | טורקיה טורק טלקום |
| 2023/2024 | ארצות הברית מקדוניה הצפונית טי ג'יי שורטס | צרפת פריז |
ראו גם

MVP של היורוליג
MVP של פיינל פור היורוליג
הערות שוליים

↑  The All-7DAYS EuroCup First Team announced, Eurohoops, ‏26 במרץ 2017
STS-99

STS-99, היא המשימה ה-97 בתוכנית מעבורות החלל של נאס"א והמשימה ה-50 שנחתה במרכז החלל קנדי. מטרתה העיקרית של משימה זו הייתה מיפוי טופוגרפי.
צוות

מפקד המשימה:ארצות הברית קווין קרגל
טייס:ארצות הברית דומיניק גורי
מומחה למשימה:ארצות הברית ג'נט לין קבנדי
מומחה למשימה:ארצות הברית ג'אניס ווס
מומחה למשימה:יפן ממרו מורי (Mamoru Mohri)
מומחה למשימה: גרמניה גרהרד תילה (Gerhard P.J. Thiele)
המשימה

מטרתה העיקרית של משימה זו הייתה מיפוי טופוגרפי במסגרת מיזם Shuttle Radar Topography Mission (או בקיצור SRTM), מיזם בינלאומי בראשותן של הסוכנות הלאומית לדימות ולמיפוי (National Imagery and Mapping Agency) ונאס"א ובהשתתפות מרכז החלל הגרמני (Deutsches Zentrum für Luft- und Raumfahrt).
מטרת המיזם הייתה בניית מאגר מידע טופוגרפי ברזולוציה גבוהה של רוב פני השטח של כדור הארץ. המיזם מתבסס על מערכת רדאר מיוחדת שהועלתה על מעבורת אנדוור ופעלה במשך כל 11 ימי המשימה. הרדאר אסף במשך כל המשימה 8 טרה-בייט של מידע, כדי ליצור מאגר תמונות תלת־ממדיות של פני כדור הארץ שאין שני לו.
בנוסף לתרומתו לבניית מפות טובות יותר, סייע המיפוי גם לבנות מודלים של ניקוז שפכים ומים, ליצור סימולטורי טיסה מציאותיים, למקם אנטנות סלולריות ולשפר את שיטות הניווט ובטיחותן.
המיפוי החל 12 שעות לאחר השיגור המוצלח של המעבורת ובדיקת מערכת הרדאר. צוות המשימה התחלק לשני צוותים וכך יכלו לעבוד ברצף כל שעות היממה.
המיפוי נעשה ללא תקלות וקשיים מיוחדים. במשך 222 שעות ו-23 דקות של מיפוי התקבלו 99.98% מקו רוחב 60 מעלות צפון עד קו רחוב 56 מעלות דרום.
ראו גם

משימות מעבורות החלל
STS-91

STS-91 הייתה משימתה ה-24 של מעבורת החלל דיסקברי, משימת המעבורות העשירית והאחרונה במסגרת תוכנית מיר ומעבורות החלל ומשימת העגינה השמינית והאחרונה במיר. המשימה שוגרה ב-2 ביוני 1998 מ-LC-39A ממרכז החלל קנדי ונחתה ב-12 ביוני 1998 גם כן במרכז קנדי. המעבורת נשאה עימה אל התחנה אספקה, והחזירה לכדור הארץ את האסטרונאוט אנדרו תומאס, שסיים שהייה בת כ-5 חודשים בתחנה. כמו כן הוחזרו לכדור הארץ כל הניסויים שבוצעו במיר על ידי האסטרונאוטים הקודמים ששהו בה.
צוות

מפקד המשימה - ארצות הברית צ'ארלס פרקורט
טייס - ארצות הברית דומיניק גורי
מומחה משימה 1 - ארצות הברית וונדי לורנס
מומחה משימה 2 - ארצות הברית פרנקלין צ'אנג-דיאז
מומחה משימה 3 - ארצות הברית ג'נט לין קבנדי
מומחה משימה 4 - רוסיה ואלרי ריומין (סוכנות החלל הרוסית)
מומחה משימה 5 - ארצות הברית אנדרו תומאס (בנחיתה - חזר ממיר)
תיאור המשימה

המעבורת שוגרה ב-2 ביוני וב-4 ביוני היא התחברה לתחנת החלל מיר. בהמשך הועבר לתחנת החלל אספקה וציוד להמשך ניסויים. ב-8 ביוני מעברות התנתקה מתחנת החלל כאשר על סיפונה אנדרו תומאס לאחר כ-130 ימים בחלל.
במהלך המשימה בוצעו מספר ניסויים לרבות בדיקה אמצעי קצה רובוטי חדש, מרכיבים אלקטרוניים ותוכנה חדשה וניסויים בתחום גידול גבישים. בין היתר בוצע ניסוי בתחום חקר חלקיקים שהוצע על ידי סמואל טינג.
בזמן שמעבורת החלל הייתה בקרבת תחנת החלל ממודול פגום שלה "ספקטרום" בוצע שחרור גז בתקווה שצוות המעבורת יצליח לזהות מקום הדליפה. ניסיון זה נכשל.
מעבורת נחתה ב-12 ביוני במסלול נחיתה מס' 15 במרכז החלל קנדי.
ראו גם

תוכנית מיר ומעבורות החלל
משימות מעבורות החלל
Classica

| --- | --- |

 פרטי הערוץ
 מדינה:  גרמניה גרמניה
 קטגוריה:  מוזיקה
 סוג:  פרטי
 תאריך השקה:  1996
 בעלות:  Stingray Digital (מאז 2017)
 אזור קליטה:  רחבי העולם
 פורמט תמונה:  16:9 (SDTV, 576i), (HDTV, 1080i)
 זמינות
 חבילה:  yes • בעבר smart tv
 yes:  אפיק 207
 https://classica.stingray.com/en/IL/
Stingray Classica הוא ערוץ טלוויזיה גרמני המשדר מוזיקה קלאסית, אופרה, בלט וג'אז.
בישראל מופץ הערוץ במסגרת שידורי yes. מ-19 במרץ 2017 ועד 31 באוקטובר 2018 שודר בשרות הטלוויזיה של smart tv עד לסגירת השירות.
ב-7 באוגוסט 2023 הערוץ עבר לאפיק 207 עקב עליית ערוץ "שירי ילדותי" בשידורי yes
גרסאות אחרות > קוויבק, קנדה

בינואר 2017 אישרה רשות הרדיו והטלוויזיה של קנדה את בקשת הערוץ לשדר בקנדה כערוץ לא קנדי שמשדר מהולנד.
גרסאות אחרות > יפן

הגרסה היפנית של הערוץ הושקה ב-1 בינואר 1998, ומופעלת באמצעות הזיכיון של חברת Tohokushinsha Film Corporation. הגרסה היפנית כוללת תוכניות מהערוץ הגרמני יחד עם הפקות מקוריות יפניות.
גרסאות אחרות > Stingray Classica On-Demand

Stingray Classica On-Demand זמין ללקוחות חברת Amazon Prime Video בגרמניה, בריטניה וארצות הברית.
גלריה

סמל נוסף של הערוץ בשידורו ברשת סקיי גרמניה עד 2014
סמל הערוץ עד 2014
סמליל הערוץ בין 2014 עד 2018
ראו גם

ערוץ מצו
Trace Urban
כאן קול המוסיקה
הערות שוליים

↑  החלטת CRTC 2017-16
Highest in the Room

Highest in the Room הוא סינגל שהוקלט על ידי הראפר האמריקאי טראוויס סקוט. השיר יצא לאור ב-4 באוקטובר 2019, על ידי חברות התקליטים קקטוס ג'ק, גראנד האסטל ואפיק.
רקע

השיר שומש לראשונה בפרסומת של חברתו של סקוט קיילי ג'נר למותג שלה, "Kybrows", ב-29 באפריל 2019, לפני שסקוט הציג לראשונה את השיר במהלך הסט שלו בפסטיבל Rolling Loud ב-10–12 במאי 2019. ב-31 באוגוסט 2019, סקוט ניגן חלק מהשיר בקונצרט, שכלל בתוכו בית של הראפר ליל בייבי, אך בסופו של דבר הוסר מגרסתו הסופית של השיר. ב-24 בדצמבר, הודלפה גרסתם של סקוט וליל בייבי. בסופו של דבר, הבית שליל בייבי ביצע בשיר הופיע ברמיקס של השיר, בו השתתפה גם הזמרת הקטלאנית רוסליה, שפורסם באלבום האוסף של הלייבל של סקוט קקטוס ג'ק רקורדס, JackBoys, שיצא לאור ב-27 בדצמבר 2019.
קידום

סקוט הודיע רשמית על צאת השיר ברשתות החברתיות ב-30 בספטמבר ופרסם שלוש עטיפות של השיר וכן קישור להזמנה מראש של השיר תחת הכיתוב "See you on the 4th". ב-4 באוקטובר, בסמוך לצאת הסינגל, יצא הווידאו קליפ הרשמי של השיר, שבוים על ידי דייב מאיירס וסקוט עצמו.
הצלחה

השיר הגיע היישר אל המקום הראשון במצעד הבילבורד הוט 100 ב-19 באוקטובר 2020, והפך לסינגל השני של סקוט שהגיע למקום הראשון במצעד, לאחר "Sicko Mode" משנת 2018, השיר הראשון שלו שהגיע היישר אל המקום הראשון במצעד, והשיר ה-35 בהיסטוריה של המצעד שהגיע היישר אל המקום הראשון. השיר הגיע גם למקום הראשון במצעד שירי הסטרימינג של הבילבורד, עם 59 הזרמות והגיע למקום הראשון גם במצעד השירים הדיגיטליים, עם 51,000 הורדות.
מיקומי שיא

|   ‏‏‏  מצעדים ודירוגים (2019–2020)> מדינה |   ‏‏‏  מצעדים ודירוגים (2019–2020)> מצעד |   ‏‏‏  מצעדים ודירוגים (2019–2020)> מיקום שיא |   ‏‏‏  מצעדים ודירוגים (2019–2020)>  |
| --- | --- | --- | --- |
|  אוסטריה | Ö3 אוסטריה טופ 40‏ | 3 |  |
|  אוסטרליה | מצעד הסינגלים האוסטרלי | 3 |  |
|  איטליה | מצעד הסינגלים האיטלקי | 11 |  |
|  אירלנד | מצעד הסינגלים האירי | 3 |  |
|  ארצות הברית | בילבורד הוט 100 | 1 |  |
|  ארצות הברית | מצעד שירי ה-R&B/היפ-הופ | 1 |  |
|  ארצות הברית | מצעד 40 שירי המיינסטרים | 21 |  |
|  ארצות הברית | מצעד השירים הקצביים | 1 |  |
|  ארצות הברית | רולינג סטון טופ 100 | 1 |  |
|  גרמניה | GfK – טופ 100 | 8 |  |
|  דנמרק | היטליסטן | 4 |  |
|  הולנד | מצעד 40 הסינגלים ההולנדיים | 14 |  |
|  הממלכה המאוחדת | מצעד הסינגלים הבריטי | 2 |  |
|  ולוניה | אולטראטופ 40 | 49 |  |
|  לטביה | לטביה טופ 40 | 1 |  |
|  ליטא | AGATA | 2 |  |
|  מלזיה | RIM | 10 |  |
|  נורווגיה | VG-lista | 2 |  |
|  ניו זילנד | המצעד הניו זילנדי הרשמי | 2 |  |
|  סינגפור | RIAS | 12 |  |
|  סלובקיה | ČNS IFPI | 2 |  |
|  ספרד | PROMUSICAE | 48 |  |
|  סקוטלנד | מצעד הסינגלים הסקוטי | 44 |  |
|  פורטוגל | מצעד הסינגלים הפורטוגזי | 2 |  |
|  פינלנד | המצעדים הפיניים הרשמיים | 6 |  |
|  פלנדריה | אולטראטופ 50 | 30 |  |
|  צ'כיה | ČNS IFPI | 4 |  |
|  צרפת | SNEP | 11 |  |
|  קנדה | קנדה הוט 100 | 1 |  |
|  רומניה | מצעד השירים הרומני | 59 |  |
|  שוודיה | סוורייטופליסטן | 6 |  |
|  שווייץ | המצעד השווייצרי | 2 |  |
|   ‏‏‏  מצעדי סוף שנה (2019)> מדינה |   ‏‏‏  מצעדי סוף שנה (2019)> מצעד |   ‏‏‏  מצעדי סוף שנה (2019)> מיקום שיא |   ‏‏‏  מצעדי סוף שנה (2019)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד שירי ה-R&B/היפ-הופ | 65 |  |
|  ארצות הברית | רולינג סטון טופ 100 | 65 |  |
|  לטביה | לטביה טופ 40 | 32 |  |
|  פורטוגל | מצעד הסינגלים הפורטוגזי | 76 |  |
|  קנדה | קנדה הוט 100 | 99 |  |
נתוני מכירות

| מדינה | תואר | מכירות |
| --- | --- | --- |
| אוסטריה (IFPI Austria) | פלטינה | 30,000 |
| אוסטרליה (ARIA) | פלטינה ×2 | 140,000 |
| איטליה (FIMI) | פלטינה | 70,000 |
| בלגיה (BEA) | זהב | 20,000 |
| בריטניה (BPI) | פלטינה | 600,000 |
| דנמרק (IFPI Denmark) | פלטינה | 90,000 |
| מקסיקו (AMPROFON) | פלטינה | 60,000 |
| ניו זילנד (RMNZ) | פלטינה | 30,000 |
| ספרד (PROMUSICAE) | זהב | 20,000 |
| פולין (ZPAV) | פלטינה | 20,000 |
| פורטוגל (AFP) | פלטינה ×2 | 40,000 |
| צרפת (SNEP) | פלטינה | 200,000 |
 מכירות + הזרמת מדיה בלבד
היסטוריית יציאות לאור

| אזור | תאריך יציאה | פורמט | חברות תקליטים | מקור |
| --- | --- | --- | --- | --- |
| עולם | 4 באוקטובר 2019 | הורדה דיגיטלית • הזרמת מוזיקה | אפיק |  |
| עולם | 4 באוקטובר 2019 | 7-אינץ' • קלטת שמע • תקליטור | אפיק |  |
רמיקס

רמיקס של השיר בשיתוף הזמרת הספרדית רוסליה והראפר האמריקאי ליל בייבי יצא לאור ב-27 בדצמבר 2019, כסינגל הראשון מתוך אלבום האוסף של חברת התקליטים של סקוט קקטוס ג'ק רקורדס (אנ'), JackBoys, שיצא לאור באותו יום של צאת הסינגל. השיר נשלח כסינגל לרדיו להיטים עכשוויים באיטליה ב-7 בינואר 2020.
רמיקס > מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |   ‏‏‏  מצעדים ודירוגים (2020)>  |
| --- | --- | --- | --- |
|  איטליה | מצעד הסינגלים האיטלקי | 15 |  |
|  ארצות הברית | בילבורד הוט 100 | - |  |
|  ארצות הברית | רולינג סטון טופ 100 | 17 |  |
|  ניו זילנד | המצעד הניו זילנדי הרשמי | 9 |  |
|  ספרד | PROMUSICAE | 19 |  |
רמיקס > נתוני מכירות

| מדינה | תואר | מכירות |
| --- | --- | --- |
| מקסיקו (AMPROFON) | זהב | 30,000 |
| ניו זילנד (RMNZ) | זהב | 15,000 |
רמיקס > היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| איטליה | 7 בינואר 2020 | רדיו להיטים עכשוויים | סוני מיוזיק איטליה |  |
Highway Don't Care

"Highway Don't Care" (בעברית: "לַכְּבִישׁ הַמָּהִיר לֹא אִכְפַּת") הוא סינגל שהוקלט על ידי זמר הקאנטרי האמריקאי טים מקגרו, ביחד עם הזמרת-יוצרת האמריקאית טיילור סוויפט, בהשתתפות הזמר האוסטרלי קית' אורבן, מתוך אלבום האולפן ה-12 של מקגרו, Two Lanes of Freedom. השיר יצא לאור ב-25 במרץ 2013, על ידי חברת התקליטים ביג משין רקורדס, כסינגל השלישי מתוך האלבום. את השיר כתבו מארק ארווין, ג'וש קיר ובראד וברט וורן. מקגרו וסוויפט הקליטו את חלקיהם בנפרד.
"Highway Don't Care" זכה להצלחה מסחרית רבה וזאת, בנוסף לכך שהוא הגיע למקום הראשון במצעד הקאנטרי איירפליי. בשאר מצעדי הבילבורד, זכה להצלחה כאשר דורג במקום הרביעי במצעד שירי הקאנטרי, ה-22 במצעד הבילבורד הוט 100, השני במצעד שירי הקאנטרי וה-21 בקנדה הוט 100. איגוד תעשיית ההקלטות האמריקאי (RIAA) העניק לו את תואר הפלטינה המשולשת, על מכירות של למעלה משלושה מיליון עותקים, מה שהופך אותו לאחד משירי הקאנטרי הנמכרים ביותר בעשור הראשון של המאה ה-21.
הווידאו קליפ של "Highway Don't Care" בוים על ידי שיין דרייק. הוא נחשב לאחד משירי הקאנטרי המעוטרים ביותר בכל הזמנים, עם 16 מועמדויות ו-9 זכיות בטקסי פרסים שונים; הוא זכה בשלושה פרסי הקאנטרי האמריקאי (בקטגוריות – "שיתוף הפעולה של השנה (סינגל)", "שיתוף הפעולה של השנה (וידאו)" ו"שיר השנה (פרס כותבי השירים)"), שני פרסי איגוד מוזיקת הקאנטרי (בקטגוריות – "האירוע המוזיקלי של השנה" ו"הווידאו קליפ של השנה"), שני פרסי BMI (בקטגוריות – "ההוצאה לאור של השנה" ו"פרסי קאנטרי: 50 השירים המובילים"), פרס האקדמיה למוזיקת קאנטרי (בקטגוריית – "הווידאו קליפ של השנה"), ופרס מוזיקת ה-CMC (בקטגוריית "הקליפ הבינלאומי של השנה").
רקע וכתיבה

השיר הוא בלדת קאנטרי בעל קצב בינוני, בה המספר (הגבר) מופרד מאהובתו, שעסוקה בנהיגה (האישה). לאורך הבתים, הוא מספר לה מה הוא "מהמר" שהיא מרגישה, בעת שברדיו שלה מתנגן שיר שחלקו מבוצע על ידי סוויפט ומכיל את השורות "אני לא יכול/ה לחיות בלעדיך, מותק". המספר אומר שלכביש המהיר שבו היא נוסעת לא אכפת אם היא לבד או אם היא הולכת הביתה, אבל לו כן. השיר נכתב בסולם רה מז'ור, לצלילי אקורד של D-Bm7-Gsus2-A. לאורכו של השיר, ניתן לשמוע את קית' אורבן מנגן בגיטרה.
טים מקגרו סיפר בריאיון שערך עם Taste of Country, איך הרגיש כאשר עבד עם סוויפט ואורבן, והצהיר:
"ידעתי שאני רוצה את טיילור כבר מההתחלה, וקית' ואני ניסינו למצוא דרך לעבוד יחד במשך זמן רב. זה היה השיר המושלם לכולנו. אני מעריץ גדול של שני החבר'ה האלה. אני חושב שטיילור היא פשוט אמנית מיוחדת בכל עולם המוזיקה. היא אור זוהר בתעשייה שלנו. ואני חושב שקית' אורבן הוא אחד הבחורים הכי מוכשרים שיש. תמיד הייתי מעריץ ענק שלו כאמן וכזמר, אך לדעתי, אין שני לנגינת הגיטרה שלו. הוא אחד מנגני הגיטרה הטובים ביותר שיש. לגרום לו לנגן בגיטרה באלבום שלי זה פשוט משהו מיוחד.
וידאו קליפ

את הווידאו קליפ הרשמי של "Highway Don't Care" ביים במאי הווידאו קליפים האמריקאי, שיין דרייק (אנ'), והוא הוקרן בבכורה עולמית ב-6 במאי 2013. הקליפ כולל את טים מקגרו, טיילור סוויפט וקית' אורבן, כמו גם שחקנים המגלמים את המספר ואת אהובתו. הקליפ נעשה בשיתוף עם המרכז הרפואי של אוניברסיטת ונדרבילט בנאשוויל, טנסי ומדגיש את הסכנות הכרוכות בנהיגה בהסחת דעת, שנגרמת כתוצאה מהודעות טקסט ושיחות טלפון. בקליפ, אהובתו של המספר המוזכר בשיר נכנסת לרכב שלה ומתחילה לנהוג כשהיא שולחת לו הודעת טקסט ומשליכה את הטלפון על המושב הקדמי שלידה. בהמשך, היא אוחזת בו בשנית וקוראת הודעה שגורמת לה לפרוץ בבכי; תוך כדי הוא נשמט לה מהידיים ונופל מתחת למושב וזו בתגובה, מנסה להרים אותו כשהיא מסיטה את מבטה מהכביש. בהמשך לכך, היא סוטה מהנתיב, דבר שגורם לתאונת דרכים קשה, בה היא נפצעת אנושות.
לאחר מכן, היא מועברת על ידי מסוק מסוג Vanderbilt LifeFlight, למרכז הרפואי של אוניברסיטת ונדרבילט, שם היא מטופלת במחלקת חירום למבוגרים. בקליפ מרומז שהיא שרדה, כשהרופא יוצא לראות את הוריה של האישה (ואת המספר), ולאחר מכן הם נראים מחייכים בשמחה ומחבקים אחד את השני. המבנה ההתחלתי של הקליפ מרמז שטים מקגרו (כזמר/מספר ודמות בקליפ) הוא החבר שממשיך לשלוח הודעות טקסט לבת זוגו. עם הגעת מסוק ה-LifeFlight לבית החולים, ניתן לראות שדמותו של טים מקגרו היא למעשה הרופא המציל את חייה של הנהגת, והטקסטים שקיבלה מוקדם יותר בקליפ היו כחלק מהחיפושים של בית החולים. טיילור סוויפט מופיעה בכמה סצנות בקליפ, כולל הסצנה בה המראות של הרכב מתנפצות על הכביש והדבר מוביל לכך שניתן לראות את סוויפט על גבי שברי הזכוכיות.
ביקורת

כלפי "Highway Don't Care" הופנו שבחים ביקורתיים מטעם מבקרי המוזיקה. תום יורק מ-AllMusic, שסקר את Two Lanes of Freedom, כתב ש"קולו של מקגרו הוא כזה שאי אפשר לעמוד בפניו. וזה, בשילוב עם הזמרת הצעירה – היא התאמה מושלמת". צ'אק דאופין מ-Roughstock סקר את השיר בחיוב ואמר כי "השיר הזה זורם היטב, עם ביצועים מנצחים של שניים מהזמרים הבכירים בסוגה". בילי דוקס מ-Taste of Country נתן לשיר חמישה כוכבים באומרו, כי הוא ללא ספק "אחד משיתופי הפעולה הטובים ביותר של העשור – ואולי אפילו אי פעם. כל מי שמשתתף בשיר מציג את המאמץ הטוב ביותר שלו. 'Highway Don't Care" מרגיש כמו רגע מיוחד כבר מההאזנה הראשונה, ורק הופך לטהור יותר עם הזמן". ג'ף בנג'מין מ-Fuse אמר שלשיר יש "פוטנציאל גדול".
השיר דורג במקום ה-30 ברשימת "שירי הקאנטרי הטובים ביותר בעשור השני של המאה ה-21", שפורסמה על ידי Taste of Country. ברולינג סטון הוא דורג במקום ה-205 ברשימת "כל 229 השירים של טיילור סוויפט, לפי דירוג". ברשימת "167 השירים הטובים ביותר של טיילור סוויפט, לפי דירוג" שפורסמה ב-BuzzFeed דורג במקום ה-125, בעוד שברשימת "158 השירים הטובים ביותר של טיילור סוויפט, לפי דירוג" שפורסמה ב-Paste, דורג במקום ה-131. ברשימה דומה של Vulture דורג "Highway Don't Care" במקום ה-161.
ביקורת > רשימות כל הזמנים וסוף שנה

| ארגון | רשימה | מיקום | מקור |
| --- | --- | --- | --- |
| רולינג סטון | כל 229 השירים של טיילור סוויפט, לפי דירוג | 205 |  |
| BuzzFeed | 167 השירים הטובים ביותר של טיילור סוויפט, לפי דירוג | 125 |  |
| Taste of Country | 50 שירי הקאנטרי הטובים ביותר בעשור השני של המאה ה-21 | 30 |  |
| Paste | 158 השירים הטובים ביותר של טיילור סוויפט, לפי דירוג | 131 |  |
| Vulture | 179 השירים הטובים ביותר של טיילור סוויפט, לפי דירוג | 161 |  |
הצלחה מסחרית

השיר זכה גם להצלחה מסחרית מיידית. "Highway Don't Care" הופיע לראשונה במקום ה-13 במצעד שירי הקאנטרי של בילבורד האמריקאי ובמקום ה-43 במצעד הקאנטרי איירפליי של בילבורד, בשבוע שאירע ב-23 בפברואר 2013, עקב ניגון ברדיו שנעשה ללא אישור, שבעה שבועות לפני שליחתו הרשמית לרדיו להיטים עכשוויים. הוא הופיע לראשונה במקום ה-59 במצעד הבילבורד הוט 100 ובמקום ה-23 בקנדה הוט 100, בשבוע שאירע ב-23 בפברואר 2013. השיר הגיע למקום הראשון במצעד השירים הדיגיטליים של בילבורד בארצות הברית, עם למעלה מ-86,000 הורדות דיגיטליות, בשבוע שאירע ב-13 בפברואר 2013. ב-17 באוקטובר 2017, קיבל את תואר הפלטינה המשולשת על ידי איגוד תעשיית ההקלטות האמריקאי (RIAA), על מכירות של למעלה משלושה מיליון עותקים במדינה; דבר ההופך אותו לאחד משירי הקאנטרי הנמכרים ביותר בעשור בו יצא.
החל מנובמבר 2017, השיר נמכר בלמעלה מ-2.3 מיליון עותקים בארצות הברית בלבד. במרץ 2020, נודע שמכירותיו בכל העולם עומדות על למעלה מ-3.3 מיליון עותקים.
פרסים ומועמדויות

| שנה | טקס | מועמדות | תוצאה | מקור |
| --- | --- | --- | --- | --- |
| 2013 | פרסי הקאנטרי האמריקאי | שיתוף הפעולה של השנה (סינגל) | זכייה |  |
| 2013 | פרסי הקאנטרי האמריקאי | שיתוף הפעולה של השנה (וידאו) | זכייה |  |
| 2013 | פרסי הקאנטרי האמריקאי | שיר השנה (פרס כותבי השירים) | זכייה |  |
| 2013 | פרסי איגוד מוזיקת הקאנטרי | האירוע המוזיקלי של השנה | זכייה |  |
| 2013 | פרסי איגוד מוזיקת הקאנטרי | הווידאו קליפ של השנה | זכייה |  |
| 2013 | פרסי איגוד מוזיקת הקאנטרי | הסינגל של השנה | מועמדות |  |
| 2014 | פרסי האקדמיה למוזיקת קאנטרי | הווידאו קליפ של השנה | זכייה |  |
| 2014 | פרסי האקדמיה למוזיקת קאנטרי | הקלטת הסינגל של השנה | מועמדות |  |
| 2014 | פרסי האקדמיה למוזיקת קאנטרי | האירוע הווקאלי של השנה | מועמדות |  |
| 2014 | פרסי BMI | ההוצאה לאור של השנה | זכייה |  |
| 2014 | פרסי BMI | פרסי קאנטרי: 50 השירים המובילים | זכייה |  |
| 2014 | פרסי המוזיקה של CMT | הווידאו קליפ המשותף של השנה | מועמדות |  |
| 2014 | פרסי המוזיקה של CMT | הקליפ של השנה | מועמדות |  |
| 2014 | פרסי המוזיקה של iHeartRadio | שיר הקאנטרי של השנה | מועמדות |  |
| 2014 | פרסי גראמי | ביצוע הקאנטרי הטוב ביותר של צמד/להקה | מועמדות |  |
| 2014 | פרסי מוזיקת ה-CMC | הווידאו קליפ הבינלאומי של השנה | זכייה |  |
רשימת השמעה

הורדה דיגיטלית
"Highway Don't Care" –‏ 4:36
הורדה דיגיטלית – דואט
"Highway Don't Care" (דואט עם פאולה פרננדז) –‏ 4:38
מיקומי שיא

|   ‏‏‏  מצעדים ודירוגים (2013)> מדינה |   ‏‏‏  מצעדים ודירוגים (2013)> מצעד |   ‏‏‏  מצעדים ודירוגים (2013)> מיקום שיא |   ‏‏‏  מצעדים ודירוגים (2013)>  |
| --- | --- | --- | --- |
|  אוסטרליה | מצעד הסינגלים האוסטרלי | 73 |  |
|  ארצות הברית | בילבורד הוט 100 | 22 |  |
|  ארצות הברית | מצעד הקאנטרי איירפליי | 1 |  |
|  ארצות הברית | מצעד שירי הקאנטרי | 4 |  |
|  קנדה | קנדה הוט 100 | 21 |  |
|  קנדה | מצעד שירי הקאנטרי | 2 |  |
|   ‏‏‏  מצעדי סוף שנה (2013)> מדינה |   ‏‏‏  מצעדי סוף שנה (2013)> מצעד |   ‏‏‏  מצעדי סוף שנה (2013)> מיקום שיא |   ‏‏‏  מצעדי סוף שנה (2013)>  |
| --- | --- | --- | --- |
|  ארצות הברית | בילבורד הוט 100 | 77 |  |
|  ארצות הברית | מצעד הקאנטרי איירפליי | 32 |  |
|  ארצות הברית | מצעד שירי הקאנטרי | 6 |  |
|  קנדה | קנדה הוט 100 | 81 |  |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | פלטינה | 70,000 |
| ארצות הברית (RIAA) | פלטינה 3× | 3,000,000 |
סיכום
| בכל העולם | — | 3,328,000 |
 מכירות + הזרמת מדיה בלבד
STS-97

STS-97, היא המשימה ה-101 בתוכנית מעבורות החלל של נאס"א ומשימה מס' 15 של מעבורת החלל אנדוור. המעבורת המריאה לחלל ב-1 בדצמבר 2000 וחזרה לכדור הארץ ב-11 בדצמבר 2000. המטרה של המשימה הייתה להמשיך בבניית תחנת החלל הבין-לאומית והעברת אספקה לצוות קבוע.
צוות

מפקד המשימה: ארצות הברית ברנט ג'ט
טייס:ארצות הברית מייקל בלומפילד (Michael J. Bloomfield)
מומחה למשימה:ארצות הברית ג'וזף טנר (Joseph R. Tanner)
מומחה למשימה:קנדה מארק גרנאו
מומחה למשימה:ארצות הברית קרלוס נורייגה (Carlos I. Noriega)
המשימה

השיגור בוצע ב-1 בדצמבר מכן שיגור 39B וב-2 בדצמבר המעבורת התחברה לתחנת החלל הבין-לאומית. באותה עת בתחנת החלל שהה משלחת קבועה מס' 1 בפיקוד ויליאם שפרד.
בעזרת מערכת קנדארם מארק גרנאו שחרר מתא המטען של המעבורת קונסטרוקציית ברזל במשקל של 8 טונות. על קונסטרוקציה זו בהמשך הותקנו פאנלים סולאריים וציוד נוסף. פעולות אלו בוצעו במהלך מספר פעילויות חוץ רכביות שנמשכו כ-13 שעות. כמו כן בוצעו הכנות של מערכת עגינה של תחנת החלל לקליטת מודול DESTINY שהיה מתוכנן להגיע בשנת 2001. ג'וזף טנר וקרלוס נורייגה פתחו פתח למתקן עגינה של תחנת החלל והשאירו בו אספקה וציוד מחשוב. למחרת, צוות תחנת החלל לראשונה נכנס למודול UNITY ואסף את המצרכים. ב-8 בדצמבר בוצע השוואת לחצים ואחרי זה צוותים של תחנת החלל ושל המעבורת נפגשו. במהלך 9 בדצמבר העברת חומר לתחנת החלל הסתיימה ולמעבורת הועברו ציודים ממצאי הניסויים שצריכים להחזיר לכדור הארץ.
ב-9 בדצמבר מעבורת התנתקה מתחנת החלל והחלה בהכנות לנחיתה. הנחיתה בוצע ב-11 בדצמבר במסלול נחיתה מס' 15 במרכז החלל קנדי.
ראו גם

משימות מעבורות החלל
STS-93

STS-93 היא משימה ה-26 של מעבורת החלל קולומביה. המטרה העיקרית של טיסת המעבורת הייתה הצבה במסלול של טלסקופ החלל צ'נדרה.
צוות

מפקד המשימה - ארצות הברית איילין קולינס
טייס - ארצות הברית ג'פרי אשבי (Jeffrey Ashby)
מומחה משימה 1 - צרפת מישל טוניני (Michel Tognini)
מומחה משימה 2 - ארצות הברית סטיבן האולי (Steven Hawley)
מומחה משימה 3 -ארצות הברית קתרין קולמן
תיאור המשימה

משימת STS-96 נדחתה פעמיים על כן שיגור. היא שוגרה בהצלחה ב-23 ביולי 1999 מכן שיגור 39B במרכז החלל קנדי. חמש שניות לאחר השיגור התרחשה במעבורת תקלה במערכת אספקת חשמל. הופעלו מערכות גיבוי והיה ניתן להמשיך בתהליך הגעה למסלול סביב כדור הארץ.
המטרה העיקרית בוצע ב-23 ביולי כאשר טלסקופ החלל צ'נדרה שוחרר מתא המטען והוצב במסלול. נכון לשנת 2024 הטלסקופ פעיל.
לאחר השלמת המשימה העיקרית חברי הצוות ביצעו מספר ניסויים בתחום חקר חוסר כבידה, ביולוגיה, וחובבות רדיו.
המעבורת נחתה במרכז החלל קנדי ב-29 ביולי 1999 במסלול נחיתה מס' 33 במרכז החלל קנדי.
ראו גם

משימות מעבורות החלל
Superg!rl

Superg!rl הוא שיר באנגלית שנכתב והולחן על ידי דימיטריס קונטופולוס וקבוצת המפיקים המוזיקליים "ארקייד" ובוצע על ידי סטפניה ליבראקאקיס.
השיר נבחר לייצג את יוון באירוויזיון 2020 ברוטרדם, הולנד, במסגרת ועדת הבחירה הלאומית של רשות השידור היוונית. זהות המבצעת והשיר נחשפו ב-3 בפברואר 2020.
ב-18 במרץ 2020 בעקבות התפרצות נגיף הקורונה בעולם, הוחלט לבטל את אירוויזיון 2020.